Statens kornforretning

Statens kornforretning ble opprettet i 1928 for å sikre norske bønder tilgang og avsetning på korn i krisetider og dermed forhindre sult og nedleggelser av gårdsbruk. Kornforretningen fikk monopol på import av korn til Norge og forpliktet seg samtidig til å kjøpe overskuddskorn fra norske bønder. Senere fikk kornforretningen ansvar for markedsordningen for korn, importvern, tilskuddsordninger, produksjonstilskudd, velferdsordninger og økologisk drift. I 1952 fikk de også ansvaret for kraftfórmonopolet.

Statens kornforretning skulle administrere oppbyggingen av beredskapslager av korn. Ved opprettelsen i 1928 het det at det skulle være så store lagre at de til enhver tid dekket ett års behov av kornvarer i krigstid, "med sterkt innskrenket forbruk". Lagringskapasiteten var imidlertid lenge langt lavere. Den ble bygd opp fra ca. 96 000 tonn i importhavnene i 1929 til 197 000 tonn i 1940. Etter krigen økte kapasiteten til 216 000 tonn matkorn i 1950, og til 314 000 tonn matkorn og kraftfór i 1957. I 1961 skisserte Kornforretningen behov for utbygging av silokapasiteten med ytterligere 170 000 tonn, hvorav 70 000 på innlandsanleggene. 

I 1969 vedtok Stortinget at beredskapslageret innen utgangen av 1971 skulle være sju måneders forbruk av matkorn og åtte måneders forbruk av kraftfór, som tilsvarte henholdsvis 280 000 og 500 000 tonn. I 1971 ble samlet kapasitet anslått til vel 1 000 000 tonn.op cit, side 48f I 1977 ble beredskapslageret av matkorn utvidet til ett års normalforbruk. Kravene til kornbeholdning opphørte 1. juli 2000. I 2003 ble beredskapsordningen avviklet, og fra 2014 var ordningen med offentlige lagre av mel helt avviklet.Beredskapslagring av matkorn. Landbruksdirektoratet. Rapport 31/2022. s. 11.

I 1995 ble Statens kornforretning sitt importmonopol på korn opphevet som følge av GATT-avtalen og etableringen av WTO. Den forretningsmessige driften ble utskilt i statsaksjeselskapet Statkorn Holding AS, senere omdannet og børsnotert som Cermaq ASA.«Cermaq ASA (tidligere Statkorn Holding) ble etablert i januar 1995 ved at forretningsdelen i Statens Kornforretning (nå Statens Landbruksforvaltning) ble skilt ut og omdannet til et statsaksjeselskap – Statkorn Holding AS (nå Cermaq ASA).», fra «Om Cermaq, Historikk»  , fra nettsidene til Cermaq

Forvaltningsoppgavene ble videreført til 1. januar 2000, da de gikk inn i det nyopprettede Statens landbruksforvaltning.Forvaltningsdatabasen, Statens Kornforretning, besøkt 25. august 2023.

 Referanser 

Kategori:Tidligere norske statlige myndigheter
Kategori:Landbruk i Norge
Kategori:Etableringer i 1928
Kategori:Opphør i 1999